               COMISIA EUROPEANĂ
            Bruxelles, 28.11.2018
            COM(2018) 783 final
            2018/0402(NLE)
            Propunere de
            DECIZIE A CONSILIULUI
            privind stabilirea componenței Comitetului Economic și Social European

               EXPUNERE DE MOTIVE

               1.CONTEXTUL PROPUNERII

               •Motivele și obiectivele propunerii

                  Articolul 301 din Tratatul privind funcționarea Uniunii Europene (TFUE) prevede că numărul de membri ai Comitetului Economic și Social European (denumit în continuare „Comitetul”) nu poate depăși 350, iar Consiliul, hotărând în unanimitate, la propunerea Comisiei, adoptă o decizie care stabilește componența Comitetului.

                  Articolul 300 alineatul (5) din TFUE prevede că normele referitoare la natura compunerii comitetelor consultative „sunt revizuite periodic de Consiliu, pentru a ține seama de evoluția economică, socială și demografică a Uniunii. Consiliul, la propunerea Comisiei, adoptă decizii în acest scop”.

                  La 1 iulie 2013, Actul privind condițiile de aderare a Republicii Croația
                     1
                   a adaptat componența Comitetului prin articolul său 23 alineatul (1) și, prin alineatul (2) al aceluiași articol, a prevăzut creșterea temporară a numărului membrilor Comitetului la 353 de membri, pentru a ține seama de aderarea Republicii Croația. Pentru perioada 2015-2020, Consiliul a adoptat, la 14 iulie 2015, decizia de stabilire a componenței Comitetului
                     2
                   pentru a respecta numărul maxim de 350 de membri prevăzut în tratat. Ca urmare a acestei decizii, componența delegațiilor din Estonia, Cipru și Luxemburg a fost redusă cu câte un loc.

                  Actualul mandat al Comitetului Economic și Social se va încheia la data de 20 septembrie 2020. Prin urmare, Consiliul trebuie să adopte în timp util decizia privind componența Comitetului, înainte de a lansa procedura de reînnoire a mandatului Comitetului Regiunilor pentru perioada 2020-2025.

                  Ca urmare a retragerii Regatului Unit din Uniunea Europeană la 30 martie 2019, vor rămâne 24 de locuri vacante în cadrul Comitetului.

                  Comisia este de părere că ar trebui să se mențină, în măsura posibilului, echilibrul existent în prezent în componența Comitetului, acesta fiind rezultatul mai multor conferințe interguvernamentale succesive.

                  Prin urmare, se propune să se restituie Estoniei, Ciprului și Luxemburgului cele trei locuri pierdute de aceste state membre în urma ultimei decizii de stabilire a componenței Comitetului și să se păstreze restul locurile vacante ca rezervă pentru eventualele extinderi viitoare. Prin urmare, în perioada 2020-2025, Comitetul ar urma să fie compus din 329 de membri.

               •Coerența cu dispozițiile existente în domeniul de politică vizat

                  N/A

               •Coerența cu alte politici ale Uniunii

                  Comisia adoptă prezenta propunere în paralel cu propunerea privind componența Comitetului Regiunilor. Trebuie menținut paralelismul cu privire la repartizarea numărului de membri între statele membre în cele două comitete.

                  Tratatul nu conține dispoziții privind metoda de stabilire a componenței Comitetului Economic și Social European sau a componenței Comitetului Regiunilor, în limitele numărului maxim de 350 de membri. Această situație este diferită de cea a Parlamentului European, a cărui componență este stabilită la articolul 14 alineatul (2) din Tratatul privind Uniunea Europeană. În timp ce Parlamentul este alcătuit din reprezentanți aleși în mod direct de cetățenii Uniunii, Comitetul este format din reprezentanți ai organizațiilor patronale, salariale și ai altor reprezentanți ai societății civile [articolul 300 alineatul (2) din TFUE]. Prin urmare, la stabilirea noii componențe a Comitetului Economic și Social European, principala preocupare ar trebui să fie nu stabilirea unui raport direct între numărul de membri ai delegațiilor naționale în cadrul Comitetului și dimensiunea populației statelor membre respective, ci asigurarea faptului că punctul de vedere al organizațiilor patronale și salariale și al societății civile se face auzit în cadrul Comitetului.

               2.TEMEIUL JURIDIC, SUBSIDIARITATEA ȘI PROPORȚIONALITATEA

               •Temeiul juridic

                  Propunerea se bazează pe articolul 301 din TFUE, care prevede că decizia de stabilire a componenței Comitetului se adoptă de către Consiliu, care hotărăște în unanimitate.

               •Subsidiaritatea (în cazul competențelor neexclusive)

                  N/A

               •Proporționalitatea

                  N/A

               •Alegerea instrumentului

                  Articolul 301 paragraful al doilea din TFUE prevede că Consiliul, hotărând în unanimitate, la propunerea Comisiei, adoptă o decizie de stabilire a componenței Comitetului.

               3.REZULTATELE EVALUĂRILOR EX POST, ALE CONSULTĂRILOR CU PĂRȚILE INTERESATE ȘI ALE EVALUĂRILOR IMPACTULUI

               •Evaluările ex post/verificarea adecvării legislației existente

                  N/A

               •Consultările cu părțile interesate

                  Pentru pregătirea prezentei propuneri, Comisia a purtat un dialog strâns cu reprezentanții statelor membre și a organizat mai multe reuniuni cu aceștia.

                  Comitetul Economic și Social European a transmis Comisiei recomandarea sa, bazată pe decizia Biroului său din 18 septembrie 2018
                     3
                  , de a se restitui Estoniei, Ciprului și Luxemburgului cele trei locuri pierdute în 2015 și de a nu se redistribui celelalte locuri vacante, fixându-se astfel la 329 numărul total al membrilor pentru mandatul 2020-2025.

               •Obținerea și utilizarea cunoștințelor de specialitate

                  N/A

               •Evaluarea impactului

                  Prezenta propunere nu este însoțită de o evaluare a impactului specifică, întrucât nu se preconizează că va avea un impact semnificativ mai larg din punct de vedere economic, social și de mediu.

               •Adecvarea reglementărilor și simplificarea

                  N/A

               •Drepturile fundamentale

                  N/A

               4.IMPLICAȚIILE BUGETARE

                  Reducerea numărului de locuri în urma retragerii Regatului Unit din Uniunea Europeană ar putea avea ca efect diminuarea bugetului general al Comitetului.

               5.ALTE ELEMENTE

               •Planurile de punere în aplicare și măsurile de monitorizare, evaluare și raportare

                  N/A

               •Documente explicative (în cazul directivelor)

                  N/A

               •Intrarea în vigoare

                  Comisia propune Consiliului să amâne aplicarea prezentei decizii până în ziua următoare expirării mandatului actual al Comitetului.

               2018/0402 (NLE)

               Propunere de

               DECIZIE A CONSILIULUI

               privind stabilirea componenței Comitetului Economic și Social European

               CONSILIUL UNIUNII EUROPENE,

               având în vedere Tratatul privind funcționarea Uniunii Europene, în special articolul 301,

               având în vedere propunerea Comisiei Europene,

               întrucât:

               (1)Articolul 300 din tratat prevede normele de stabilire a componenței Comitetului Economic și Social European.

               (2)Decizia (UE) 2015/1157 a Consiliului
                  4
                a adaptat componența Comitetului Economic și Social European în urma aderării Croației. Pentru a se remedia discrepanța dintre numărul maxim de membri stabilit prin tratat și numărul de membri rezultat în urma aderării Croației, Estonia, Cipru și Luxemburg au pierdut fiecare un loc.

               (3)Preambulul la Decizia 2015/1157/UE prevede că aceasta trebuie revizuită în timp util pentru mandatul Comitetului care începe în 2020.

               (4)La 18 septembrie 2018, Comitetul Economic și Social European a adoptat recomandări adresate Comisiei și Consiliului cu privire la viitoarea sa componență
                  5
               .

               (5)Ar trebui să se păstreze, pe cât posibil, echilibrul existent în prezent în componența Comitetului Economic și Social European, acesta fiind rezultatul mai multor conferințe interguvernamentale succesive.

               (6)Dată fiind retragerea Regatului Unit din Uniunea Europeană, rămân 24 de locuri vacante în cadrul Comitetului. În consecință, se poate restabili echilibrul în materie de alocare a locurilor care exista înainte de adoptarea Deciziei (UE) 2015/1157 a Consiliului,

               ADOPTĂ PREZENTA DECIZIE:

               Articolul 1

               Numărul membrilor Comitetului Economic și Social European se stabilește după cum urmează:

               Belgia
                     12

               Bulgaria
                     12

               Republica Cehă
                     12

               Danemarca
                     9

               Germania
                     24

               Estonia
                     7

               Irlanda
                     9

               Grecia
                     12

               Spania
                     21

               Franța
                     24

               Croația
                     9

               Italia
                     24

               Cipru
                     6

               Letonia
                     7

               Lituania
                     9

               Luxemburg
                     6

               Ungaria
                     12

               Malta
                     5

               Țările de Jos
                     12

               Austria
                     12

               Polonia
                     21

               Portugalia
                     12

               România
                     15

               Slovenia
                     7

               Slovacia
                     9

               Finlanda
                     9

               Suedia
                     12.

               Articolul 2

               Prezenta decizie intră în vigoare în a douăzecea zi de la data publicării în Jurnalul Oficial al Uniunii Europene.

               Se aplică de la 21 septembrie 2020.

               Articolul 3

               Prezenta decizie se adresează statelor membre.

               Adoptată la Bruxelles,

                     Pentru Consiliu,

                     Președintele

                     (1)

                        Actul privind condițiile de aderare a Republicii Croația, precum și adaptările la Tratatul privind Uniunea Europeană, la Tratatul privind funcționarea Uniunii Europene și la Tratatul de instituire a Comunității Europene a Energiei Atomice (JO L 112, 24.4.2012, p. 6-110).

                     (2)

                        Decizia 2015/1157/UE a Consiliului, JO L 187, 15.7.2015, p. 28-29.

                     (3)

                        Scrisoarea președintelui Comitetului către Comisie din 4 octombrie 2018.

                     (4)

                        Decizia (UE) 2015/1157 a Consiliului din 14 iulie 2015 privind stabilirea componenței Comitetului Economic și Social European (JO L 187, 15.7.2015, p. 28).

                     (5)

                        Decizia Biroului Comitetului Economic și Social European din 18 septembrie 2018.


               COMISIA EUROPEANĂ
            Bruxelles, 4.1.2019
            COM(2018) 853 final
            2018/0429(NLE)
            Propunere de
            DECIZIE A CONSILIULUI
            privind încheierea, în numele Uniunii Europene și al statelor sale membre, a Protocolului la Acordul de cooperare privind sistemul global de navigație prin satelit de uz civil (GNSS) între Comunitatea Europeană și statele membre, pe de o parte, și Republica Coreea, pe de altă parte, pentru a ține seama de aderarea Republicii Bulgaria, a Republicii Croația și a României la Uniunea Europeană

               EXPUNERE DE MOTIVE

               1.CONTEXTUL PROPUNERII

               Propunerea atașată constituie instrumentul juridic pentru încheierea unui Protocol la Acordul de cooperare privind sistemul global de navigație prin satelit de uz civil (GNSS) între Comunitatea Europeană și statele membre, pe de o parte, și Republica Coreea, pe de altă parte, pentru a ține seama de aderarea Republicii Bulgare, a Republicii Croația și a României la Uniunea Europeană.

               În conformitate cu actele de aderare ale Republicii Bulgaria, Republicii Croația și României, cele trei state membre aderă la acordurile internaționale semnate sau încheiate de Uniunea Europeană și statele membre ale acesteia prin intermediul unui protocol la acordurile respective.

               Acordul de cooperare privind sistemul global de navigație prin satelit de uz civil (GNSS) între Comunitatea Europeană și statele membre, pe de o parte, și Republica Coreea, pe de altă parte
                  1
                a fost semnat la 9 septembrie 2006 și a intrat în vigoare la 1 iulie 2016 (denumit în continuare „acordul”).

               În urma deciziei Consiliului din [...] de a semna un Protocol la acord pentru a se ține seama de aderarea Republicii Bulgaria, României și Republicii Croația la Uniunea Europeană, Protocolul a fost semnat cu reprezentantul Republicii Coreea, la data de [...].

               În temeiul propunerii de Protocol, Republica Bulgaria, Republica Croația și România devin părți contractante la acord și UE se angajează să furnizeze versiunea autentică a acordului în limbile bulgară, croată și română.

               2.ELEMENTELE JURIDICE ALE PROPUNERII

               În urma semnării Protocolului, Comisia Europeană propune Consiliului să autorizeze încheierea, în numele Uniunii Europene și al statelor sale membre, a Protocolului la Acordul de cooperare privind sistemul global de navigație prin satelit de uz civil (GNSS) între Comunitatea Europeană și statele membre, pe de o parte, și Republica Coreea, pe de altă parte, pentru a ține seama de aderarea Republicii Bulgare, a Republicii Croația și a României la UE.

               2018/0429 (NLE)

               Propunere de

               DECIZIE A CONSILIULUI

               privind încheierea, în numele Uniunii Europene și al statelor sale membre, a Protocolului la Acordul de cooperare privind sistemul global de navigație prin satelit de uz civil (GNSS) între Comunitatea Europeană și statele membre, pe de o parte, și Republica Coreea, pe de altă parte, pentru a ține seama de aderarea Republicii Bulgaria, a Republicii Croația și a României la Uniunea Europeană

               CONSILIUL UNIUNII EUROPENE,

               având în vedere Tratatul privind funcționarea Uniunii Europene, în special articolul 172, coroborat cu articolul 218 alineatul (6) litera (a),

               având în vedere Actele de aderare ale Republicii Bulgaria, României, și respectiv, Republicii Croația, în special articolul 6 alineatul (2),

               având în vedere propunerea Comisiei Europene,

               având în vedere aprobarea Parlamentului European,

               întrucât:

               (1)Acordul de cooperare privind sistemul global de navigație prin satelit de uz civil (GNSS) între Comunitatea Europeană și statele membre, pe de o parte, și Republica Coreea, pe de altă parte (denumit în continuare „acordul”) a fost semnat la 9 septembrie 2006 și a intrat în vigoare la 1 iulie 2016.

               (2)Bulgaria și România au devenit state membre ale Uniunii Europene la 1 ianuarie 2007, iar Croația la 1 iulie 2013.

               (3)În conformitate cu articolul 6 alineatul (2) din actele de aderare ale Bulgariei, României și, respectiv, Croației, aderarea la Acordul de cooperare privind sistemul global de navigație prin satelit de uz civil (GNSS) între Comunitatea Europeană și statele membre, pe de o parte, și Republica Coreea, pe de altă parte, trebuie convenită prin intermediul unui Protocol la acord (denumit în continuare „Protocolul”). În conformitate cu articolul 6 alineatul (2) din Actul de aderare, în cazul unei astfel de aderări se aplică o procedură simplificată, prin care Consiliul, hotărând în unanimitate în numele statelor membre, încheie un protocol cu țările terțe în cauză.

               (4)La 23 octombrie 2006 și la 14 septembrie 2012, Consiliul a autorizat Comisia să deschidă negocierile cu țările terțe în cauză pentru a încheia protocoale la acordurile internaționale încheiate de Uniunea Europeană și statele membre ale acesteia.

               (5)Negocierile cu Republica Coreea s-au încheiat cu succes, prin schimb de note verbale.

               (6)În conformitate cu Decizia [XXX]
                  2
               a Consiliului, Protocolul a fost semnat la […], sub rezerva încheierii sale la o dată ulterioară.

               (7)Prin urmare, Protocolul ar trebui aprobat în numele Uniunii și al statelor membre ale acesteia,

               ADOPTĂ PREZENTA DECIZIE:

               Articolul 1

               Prin prezenta decizie se aprobă, în numele Uniunii și al statelor membre ale acesteia, Protocolul la Acordul de cooperare privind sistemul global de navigație prin satelit de uz civil (GNSS) între Comunitatea Europeană și statele sale membre, pe de o parte, și Republica Coreea, pe de altă parte, pentru a ține seama de aderarea Republicii Bulgaria, Republicii Croația și României
                  3
               .

               Articolul 2

               Președintele Consiliului desemnează persoana împuternicită să efectueze, în numele Uniunii și al statelor membre ale acesteia, notificarea prevăzută la articolul 4 din Protocol, pentru a exprima consimțământul Uniunii și al statelor membre ale acesteia de a-și asuma obligații în temeiul Protocolului.

               Articolul 3

               Prezenta decizie intră în vigoare la data adoptării.

               Adoptată la Bruxelles,

                     Pentru Consiliu

                     Președintele

                     (1)

                        JO L288. 19.10.2006. p.31

                     (2)

                        Decizia Consiliului privind semnarea, în numele Uniunii Europene și al statelor sale membre, a Protocolului la Acordul de cooperare privind sistemul global de navigație prin satelit de uz civil (GNSS) între Comunitatea Europeană și statele membre, pe de o parte, și Republica Coreea, pe de altă parte, pentru a ține seama de aderarea Republicii Bulgare, a Republicii Croația și a României la Uniunea Europeană (JO L , , p. ).

                     (3)

                        Textul Protocolului a fost publicat în JO L […] […], p. […], împreună cu decizia privind semnarea sa.

    ---documentbreak---

               COMISIA EUROPEANĂ
            Bruxelles, 4.1.2019
            COM(2018) 853 final
            ANEXĂ
            la
            Propunerea deDECIZIE A CONSILIULUI
            privind încheierea, în numele Uniunii Europene și al statelor sale membre, a Protocolului la Acordul de cooperare privind sistemul global de navigație prin satelit de uz civil (GNSS) între Comunitatea Europeană și statele membre, pe de o parte, și Republica Coreea, pe de altă parte, pentru a ține seama de aderarea Republicii Bulgaria, a Republicii Croația și a României la Uniunea Europeană

               PROTOCOL

               LA ACORDUL DE COOPERARE

               PRIVIND SISTEMUL GLOBAL DE NAVIGAȚIE PRIN SATELIT DE UZ CIVIL (GNSS)

               ÎNTRE COMUNITATEA EUROPEANĂ ȘI STATELE MEMBRE, PE DE O PARTE,

               ȘI REPUBLICA COREEA, PE DE ALTĂ PARTE

               PENTRU A ȚINE SEAMA DE ADERAREA REPUBLICII BULGARIA, A REPUBLICII CROAȚIA ȘI A ROMÂNIEI LA UNIUNEA EUROPEANĂ

               UNIUNEA EUROPEANĂ,

               precum și

               REGATUL BELGIEI,

               REPUBLICA BULGARIA,

               REPUBLICA CEHĂ,

               REGATUL DANEMARCEI,

               REPUBLICA FEDERALĂ GERMANIA,

               REPUBLICA ESTONIA,

               IRLANDA,

               REPUBLICA ELENĂ,

               REGATUL SPANIEI,

               REPUBLICA FRANCEZĂ,

               REPUBLICA CROAȚIA,

               REPUBLICA ITALIANĂ,

               REPUBLICA CIPRU,

               REPUBLICA LETONIA,

               REPUBLICA LITUANIA,

               MARELE DUCAT AL LUXEMBURGULUI,

               UNGARIA,

               REPUBLICA MALTA,

               REGATUL ȚĂRILOR DE JOS,

               REPUBLICA AUSTRIA,

               REPUBLICA POLONĂ,

               REPUBLICA PORTUGHEZĂ,

               ROMÂNIA,

               REPUBLICA SLOVENIA,

               REPUBLICA SLOVACĂ,

               REPUBLICA FINLANDA,

               REGATUL SUEDIEI,

               REGATUL UNIT AL MARII BRITANII ȘI IRLANDEI DE NORD,

               denumite în continuare „statele membre”,

               pe de o parte, și

               REPUBLICA COREEA,

               pe de altă parte,

               REAMINTIND Acordul de cooperare privind sistemul global de navigație prin satelit de uz civil (GNSS) între Comunitatea Europeană și statele membre, pe de o parte, și Republica Coreea, pe de altă parte (denumit în continuare „acordul”), semnat la 9 septembrie 2006 și intrat în vigoare la 1 iulie 2016, în special articolul 18 alineatul (3);

               AVÂND ÎN VEDERE aderarea Republicii Bulgaria și a României la Uniunea Europeană, la 1 ianuarie 2007, precum și aderarea Republicii Croația la Uniunea Europeană, la 1 iulie 2013;

               EXPRIMÂNDU-ȘI DORINȚA ca Republica Bulgaria, Republica Croația și România să adere la

               Acord;

               LUÂND ÎN CONSIDERARE articolul 6 alineatul (2) din Actul privind condițiile de aderare a Republicii Bulgaria și a României, articolul 6 alineatul (2) din Actul privind condițiile de aderare a Republicii Croația, precum și adaptările tratatelor pe care se întemeiază Uniunea Europeană, aderarea acestor state membre la acord trebuie să fie aprobată prin încheierea unui protocol la acord,

               CONVIN DUPĂ CUM URMEAZĂ:

               ARTICOLUL 1

               Republica Bulgaria, Republica Croația și România sunt părți la Acordul de cooperare privind sistemul global de navigație prin satelit de uz civil (GNSS) între Comunitatea Europeană și statele membre, pe de o parte, și Republica Coreea, pe de altă parte, și adoptă textul acordului și, respectiv, iau act de acesta în același mod ca și celelalte state membre ale Uniunii Europene.

               ARTICOLUL 2

               Prezentul Protocol face parte integrantă din acord.

               ARTICOLUL 3

               Textele acordului redactate în limbile bulgară, croată și română se anexează la prezentul Protocol.

               ARTICOLUL 4

               Prezentul Protocol intră în vigoare în prima zi a lunii următoare datei la care părțile au notificat depozitarului acordului finalizarea procedurilor lor interne respective pentru intrarea în vigoare a prezentului Protocol printr-un schimb de note diplomatice.

               DREPT PENTRU CARE, subsemnații, pe deplin autorizați de guvernele lor, au semnat prezentul Protocol.

               Încheiat la […], în a […] zi a lunii […], în anul două mii […], în dublu exemplar în limbile bulgară, cehă, croată, daneză, engleză, estonă, finlandeză, franceză, germană, greacă, italiană, letonă, lituaniană, maghiară, malteză, neerlandeză, polonă, portugheză, română, slovacă, slovenă, spaniolă, suedeză și coreeană, fiecare text fiind în egală măsură autentic.

                        PENTRU UNIUNEA EUROPEANĂ ȘI STATELE MEMBRE

                        PENTRU REPUBLICA COREEA


               COMISIA EUROPEANĂ
            Bruxelles, 4.1.2019
            COM(2018) 854 final
            2018/0430(NLE)
            Propunere de
            DECIZIE A CONSILIULUI
            privind semnarea, în numele Uniunii Europene și al statelor sale membre, a Protocolului la Acordul de cooperare privind sistemul global de navigație prin satelit de uz civil (GNSS) între Comunitatea Europeană și statele membre, pe de o parte, și Republica Coreea, pe de altă parte, pentru a ține seama de aderarea Republicii Bulgaria, a Republicii Croația și a României la Uniunea Europeană

               EXPUNERE DE MOTIVE

               1.CONTEXTUL PROPUNERII

               Propunerea atașată constituie instrumentul juridic pentru semnarea Protocolului la Acordul de cooperare privind sistemul global de navigație prin satelit de uz civil (GNSS) între Comunitatea Europeană și statele membre, pe de o parte, și Republica Coreea, pe de altă parte, pentru a ține seama de aderarea Republicii Bulgare, a Republicii Croația și a României la Uniunea Europeană.

               În conformitate cu Actele de aderare ale Republicii Bulgaria, României și Republicii Croația, cele trei state membre aderă la acordurile internaționale semnate sau încheiate de Uniunea Europeană și statele membre ale acesteia prin intermediul unui protocol la acordurile respective.

               La 23 octombrie 2006 și la 14 septembrie 2012, Consiliul a autorizat Comisia să deschidă negocierile cu țările terțe în cauză pentru a încheia protocoalele corespunzătoare pentru aderarea Republicii Bulgaria, a României și respectiv, a Republicii Croația.

               Acordul de cooperare privind sistemul global de navigație prin satelit de uz civil (GNSS) între Comunitatea Europeană și statele membre, pe de o parte, și Republica Coreea, pe de altă parte a fost semnat la 9 septembrie 2006 și a intrat în vigoare la 1 iulie 2016.

               Negocierile cu Republica Coreea s-au încheiat cu succes, prin schimb de note verbale.

               Comisia consideră că rezultatele negocierilor sunt satisfăcătoare și propune Consiliului să semneze Protocolul, în numele Uniunii Europene și al statelor sale membre. În urma semnării acestuia, Protocolul trebuie să se încheie de către Consiliu în numele Uniunii Europene și al statelor sale membre.

               2.ELEMENTELE JURIDICE ALE PROPUNERII

               În temeiul propunerii de Protocol, Republica Bulgaria, România și Republica Croația devin părți contractante la acord și UE se angajează să furnizeze versiunea autentică a acordului în limbile bulgară, română și croată.

               Comisia Europeană propune Consiliului să autorizeze semnarea, în numele Uniunii Europene și al statelor sale membre, a Protocolului la Acordul de cooperare privind sistemul global de navigație prin satelit de uz civil (GNSS) între Comunitatea Europeană și statele membre, pe de o parte, și Republica Coreea, pe de altă parte, pentru a ține seama de aderarea Republicii Bulgaria, a Republicii Croația și a României la Uniunea Europeană.

               În urma semnării Protocolului, Consiliul va examina în timp util cea de a doua propunere, privind încheierea Protocolului.

               2018/0430 (NLE)

               Propunere de

               DECIZIE A CONSILIULUI

               privind semnarea, în numele Uniunii Europene și al statelor sale membre, a Protocolului la Acordul de cooperare privind sistemul global de navigație prin satelit de uz civil (GNSS) între Comunitatea Europeană și statele membre, pe de o parte, și Republica Coreea, pe de altă parte, pentru a ține seama de aderarea Republicii Bulgaria, a Republicii Croația și a României la Uniunea Europeană

               CONSILIUL UNIUNII EUROPENE,

               având în vedere Tratatul privind funcționarea Uniunii Europene, în special articolul 172, coroborat cu articolul 218 alineatul (5),

               având în vedere Actele de aderare ale Republicii Bulgaria, României și Republicii Croația, în special articolul 6 alineatul (2),

               având în vedere propunerea Comisiei Europene,

               întrucât:

               (1)Acordul de cooperare privind sistemul global de navigație prin satelit de uz civil (GNSS) între Comunitatea Europeană și statele membre, pe de o parte, și Republica Coreea, pe de altă parte (denumit în continuare „acordul”) a fost semnat la 9 septembrie 2006 și a intrat în vigoare la 1 iulie 2016.

               (2)Bulgaria și România au devenit state membre ale Uniunii Europene la 1 ianuarie 2007, iar Croația la 1 iulie 2013.

               (3)În conformitate cu articolul 6 alineatul (2) din Actul de aderare, aderarea Bulgariei, Croației și respectiv, a României, aderarea la acord trebuie convenită prin intermediul unui protocol la acord (denumit în continuare „Protocolul”). În conformitate cu articolul 6 alineatul (2) din Actul de aderare, în cazul unei astfel de aderări se aplică o procedură simplificată, prin care Consiliul, hotărând în unanimitate în numele statelor membre, încheie un protocol cu țările terțe în cauză.

               (4)La 23 octombrie 2006 și la 14 septembrie 2012, Consiliul a autorizat Comisia să deschidă negocierile cu țările terțe în cauză pentru a încheia protocoale la acordurile internaționale încheiate de Uniunea Europeană și statele membre ale acesteia.

               (5)Negocierile cu Republica Coreea s-au încheiat cu succes, prin schimb de note verbale.

               (6)Prin urmare, Protocolul ar trebui să fie semnat în numele Uniunii Europene și al statelor sale membre, sub rezerva încheierii sale la o dată ulterioară,

               ADOPTĂ PREZENTA DECIZIE:

               Articolul 1

               Pentru a ține seama de aderarea Republicii Bulgaria, României și Republicii Croația, se aprobă semnarea, în numele Uniunii și al statelor membre ale acesteia, a Protocolului la Acordul de cooperare privind sistemul global de navigație prin satelit de uz civil (GNSS) între Comunitatea Europeană și statele membre, pe de o parte, și Republica Coreea, pe de altă parte, sub rezerva încheierii Protocolului menționat.

               Textul Protocolului care urmează a fi semnat este anexat la prezenta decizie.

               Articolul 2

               Secretariatul General al Consiliului stabilește instrumentul prin care se acordă puteri depline persoanei (persoanelor) indicate de către negociatorul acordului pentru semnarea, în numele Uniunii și a statelor sale membre, a Protocolului, sub rezerva încheierii acestuia.

               Articolul 3

               Prezenta decizie intră în vigoare la data adoptării.

               Adoptată la Bruxelles,

                     Pentru Consiliu

                     Președintele

    ---documentbreak---

               COMISIA EUROPEANĂ
            Bruxelles, 4.1.2019
            COM(2018) 854 final
            ANEXĂ
            la
            Propunerea deDECIZIE A CONSILIULUI
            privind semnarea, în numele Uniunii Europene și al statelor sale membre, a Protocolului la Acordul de cooperare privind sistemul global de navigație prin satelit de uz civil (GNSS) între Comunitatea Europeană și statele membre, pe de o parte, și Republica Coreea, pe de altă parte, pentru a ține seama de aderarea Republicii Bulgaria, a Republicii Croația și a României la Uniunea Europeană

               PROTOCOL

               LA ACORDUL DE COOPERARE

               PRIVIND SISTEMUL GLOBAL DE NAVIGAȚIE PRIN SATELIT DE UZ CIVIL (GNSS)

               ÎNTRE COMUNITATEA EUROPEANĂ ȘI STATELE MEMBRE, PE DE O PARTE,

               ȘI REPUBLICA COREEA, PE DE ALTĂ PARTE

               PENTRU A ȚINE SEAMA DE ADERAREA REPUBLICII BULGARIA, A REPUBLICII CROAȚIA ȘI A ROMÂNIEI LA UNIUNEA EUROPEANĂ

               UNIUNEA EUROPEANĂ,

               precum și

               REGATUL BELGIEI,

               REPUBLICA BULGARIA,

               REPUBLICA CEHĂ,

               REGATUL DANEMARCEI,

               REPUBLICA FEDERALĂ GERMANIA,

               REPUBLICA ESTONIA,

               IRLANDA,

               REPUBLICA ELENĂ,

               REGATUL SPANIEI,

               REPUBLICA FRANCEZĂ,

               REPUBLICA CROAȚIA,

               REPUBLICA ITALIANĂ,

               REPUBLICA CIPRU,

               REPUBLICA LETONIA,

               REPUBLICA LITUANIA,

               MARELE DUCAT AL LUXEMBURGULUI,

               UNGARIA,

               REPUBLICA MALTA,

               REGATUL ȚĂRILOR DE JOS,

               REPUBLICA AUSTRIA,

               REPUBLICA POLONĂ,

               REPUBLICA PORTUGHEZĂ,

               ROMÂNIA,

               REPUBLICA SLOVENIA,

               REPUBLICA SLOVACĂ,

               REPUBLICA FINLANDA,

               REGATUL SUEDIEI,

               REGATUL UNIT AL MARII BRITANII ȘI IRLANDEI DE NORD,

               denumite în continuare „statele membre”,

               pe de o parte, și

               REPUBLICA COREEA,

               pe de altă parte,

               REAMINTIND Acordul de cooperare privind sistemul global de navigație prin satelit de uz civil (GNSS) între Comunitatea Europeană și statele membre, pe de o parte, și Republica Coreea, pe de altă parte (denumit în continuare „acordul”), care a fost semnat la 9 septembrie 2006 și care a intrat în vigoare la 1 iulie 2016, în special articolul 18 alineatul (3);

               AVÂND ÎN VEDERE aderarea Republicii Bulgaria și a României la Uniunea Europeană, la 1 ianuarie 2007, precum și aderarea Republicii Croația la Uniunea Europeană, la 1 iulie 2013;

               DIN DORINȚA ca Republica Bulgaria, Republica Croația și România să adere la

               Acord;

               LUÂND ÎN CONSIDERARE articolul 6 alineatul (2) din Actul privind condițiile de aderare a Republicii Bulgaria și a României, articolul 6 alineatul (2) din Actul privind condițiile de aderare a Republicii Croația, precum și adaptările tratatelor pe care se întemeiază Uniunea Europeană, aderarea acestor state membre la acord trebuie să fie aprobată prin încheierea unui protocol la acord,

               CONVIN DUPĂ CUM URMEAZĂ:

               ARTICOLUL 1

               Republica Bulgaria, Republica Croația și România sunt părți la Acordul de cooperare privind sistemul global de navigație prin satelit de uz civil (GNSS) între Comunitatea Europeană și statele membre, pe de o parte, și Republica Coreea, pe de altă parte, și adoptă textul acordului și, respectiv, iau act de acesta în același mod ca și celelalte state membre ale Uniunii Europene.

               ARTICOLUL 2

               Prezentul Protocol face parte integrantă din acord.

               ARTICOLUL 3

               Textele acordului redactate în limbile bulgară, croată și română se anexează la prezentul Protocol.

               ARTICOLUL 4

               Prezentul Protocol intră în vigoare în prima zi a lunii următoare datei la care părțile au notificat depozitarului acordului finalizarea procedurilor lor interne respective pentru intrarea în vigoare a prezentului Protocol printr-un schimb de note diplomatice.

               DREPT PENTRU CARE, subsemnații, pe deplin autorizați de guvernele lor, au semnat prezentul Protocol.

               Încheiat la […], în a […] zi a lunii […], în anul două mii […], în dublu exemplar în limbile bulgară, cehă, croată, daneză, engleză, estonă, finlandeză, franceză, germană, greacă, italiană, letonă, lituaniană, maghiară, malteză, neerlandeză, polonă, portugheză, română, slovacă, slovenă, spaniolă, suedeză și coreeană, fiecare text fiind în egală măsură autentic.

                        PENTRU UNIUNEA EUROPEANĂ ȘI STATELE MEMBRE

                        PENTRU REPUBLICA COREEA